Feronia (mytologi)

Feronia var en mindre romersk jordgudinne knyttet til jordbruk og for henne var skoger, vannkilder og våren hellig. Muligens var hun også knyttet til høsten og høstingen. Hun var kanskje opprinnelig en etruskisk gudinne. 

I henhold til en tradisjon nedtegnet av den romerske poeten Vergilius var Erylus, konge av oldtidsbyen Praeneste (i dag Palestrina 35 km øst for Roma), Feronias sønn. En helt annen romersk tradisjon forteller at hennes sønn var underverdens Herulus, gud for det mørkeste mørke. 

Etymologien av hennes navn, Feronia (Fērōnia), er ukjent.

 Uklart opphav 
Det er mange versjoner av Feronias kult. Hun er også blitt framstilt som en gudinne i etruskisk mytologi, og derfra opptatt i romersk mytologi. Eller, at hun opprinnelig var en latinisk gudinne i utgangspunktet. I henhold til den romerske forfatteren Marcus Terentius Varro kan Feronia først ha vært en gudinne som ble overtatt fra den italiske stammen sabinerne som romerne erobret og underla seg omkring 290 f.Kr. I henhold til de romerske legendene ble de sabinske kvinnene først røvet og muligens kom Feronia med som en del av kvinnenes kulturelle og religiøse tilknytning.

 Kultsteder 
Grunnlaget for det etruskiske opphavet er en etruskisk oldtidsby, Feronia eller Lucus Feroniæ (i henhold til Strabo Φερωνία; for Klaudios Ptolemaios Λοῦκος Φηρωνίας) i sørlige Etruria (etruskernes land) ved foten av Monte SoracteMaleri av Jean-Baptiste Camille Corot: Monte Soracte, gir et inntrykk av omgivelsene. innenfor det området som i antikken ble kalt for Ager Capenas, i dag Capena. I den etruskisk byen lå en feiret tempel eller helligdom for gudinnen som stedet (locus) hadde sitt navn etter, og en hellig skoglund knyttet til henne og stedet. 

Strabon er den eneste romerske forfatteren som nevner byen ved navn og som han kaller for Feronia.v. Side 226. Sitert fra Smith, William (1856): Dictionary of Greek and Roman Geography. Andre forfattere nevner Lucus Feroniæ og Feroniæ fanum (dagens Fiano Romano), men det kan tolkes som naturlig at en by i tidens løp vokser opp rundt et hellig sted. Goddommen synes å ha blitt knyttet til en årlig festival den 15. november for sabinerne til tross for at den lå på etruskisk område.Strabo, v.2.9; Coarelli, Filippo: I Santuari del Lazio in eta Repubblicana (Rome) 1987 Se også Titus Livius i. 30, xxvii. 4. Sitert etter Smith, William (1856) Festivalen blir første gang nevnt i kildene under regimet til Tullus Hostilius, den tredje av Romas legendariske konger. 

Stedet ble plyndret for sine rikdommer, sitt gull og sølv, av Hannibals karthanske tropper da de trakk seg tilbake i år 211 f.Kr. da han tok en avstikker fra Via Salaria, den antikke romervegen, for å besøke helligdommen.Titus Livius xxvi.11.8. Senere ble det en romersk utpost, Colonia, under keiser Augustus, bevitnet av en enkel inskripsjon, kopiert i et manuskript i klosteret Farfa i Lazio, Abbazia di FarfaCodex Vaticanus Latinus 6808. som colonia Iulia Felix Lucoferonensis.Taylor, L. R.: «The Site of Lucus Feroniae» i The Journal of Roman Studies 10 (1920), sidene. 29-36. Taylor identifiserer stedet som Nazzano

Et annet betydningsfullt kultsted var Anxur (Terracina, sørlige Latium) hvor Servius nedtegnet et ekteskap mellom Iuppiter Anxur og FeroniaCoarelli 1987., altså at hun ble gift med Jupiter, noe som muligens var en lokal tradisjon uten større utbredelse. 

I sentrum av Roma på Campus Martius (i dag Largo di Torre Argentina) hadde hun et tempel hvor ruinene fortsatt kan ses (se ekstern lenke)

 Slavenes trøst 
En del latinere mente at Feronia var en gudinne for høsten og innhøstingen, og æret henne med en høstfest for å sikre gjentagende god høst neste år.Titus Livius xxvi.11.8

Feronia tjene også som en guddom for reisende, og for ild og vann.

Slavene anså Feronia som en gudinne for frihet, og mente at ved å sitte på en hellig stein i en av hennes helligdommer ville gjøre dem frie. I henhold til en annen tradisjon ønsket slaver som var blitt frigitt gå tempelet ved Terracina og motta på sine barberte hoder en pileus, en egen hatt som symboliserte deres frihet.

 Referanser 

 Eksterne lenker 
 Sacred Texts: Chapter III Feronia
 Bilder av Feronia-tempel (ruiner) i Roma

Kategori:Etruskisk mytologi
Kategori:Romerske gudinner
Kategori:Jordbruksgudinner